Tanturas
Tanturas (angl. tantour, tantoor) – smailaus kūgio pavidalo aukšta moteriška kepurė, panašį į europinį heniną, XIX a. populiari Levante. Pasidarė reta po 1850 m. Tanturų dėvėjimo tradicija Libane ilgiau išsilaikė drūzų bendruomenėse. Tanturą ant galvos laikė apie galvą aprišti kaspinai. Apie tanturo pagrindą būdavo aprišamas šilko šalis, o nuo smaigalio būdavo nukaręs baltas šydas. Tanturo aukštis ir sudėtis koreliavo su nešiotojos turtingumu. Prabangiausi tanturai būdavo auksiniai, siekdavo 75 cm aukštį. Kai kurie būdavo inkrustuoti perlais ir kitokiais brangakmeniais. Tanturas būdavo įprasta jaunikio dovana jaunajai vestuvių dieną.